कन्या राशि के लोग भविष्य की चिंता छोड़कर वर्तमान पर ध्यान दें, मीन राशि के लोग पैसों का इस्तेमाल सही कामों में करें
सोमवार, 12 जून को मेष राशि के लोग जीवन में अनुशासन बनाए रखेंगे तो बेहतर रहेगा। कन्या राशि के लोग भविष्य की चिंता छोड़कर वर्तमान पर ध्यान देंगे तो बेहतर रहेगा। मीन राशि के लोग पैसों का उपयोग सही कामों में करें। Somwar ka tarot rashifal, Monday, 12 June Tarot Horoscope, People of Virgo, Pisces horoscope
सोमवार, 12 जून को मेष राशि के लोग जीवन में अनुशासन बनाए रखेंगे तो बेहतर रहेगा। कन्या राशि के लोग भविष्य की चिंता छोड़कर वर्तमान पर ध्यान देंगे तो बेहतर रहेगा। मीन राशि के लोग पैसों का उपयोग सही कामों में करें।
मेष - KING OF SWORDS 
जीवन में डिसिप्लिन बनाए रखें। खानपान और आराम पर ध्यान देंगे। शरीर में आए हुए सकारात्मक बदलाव से सारी बातें बेहतर होंगी। आपको लक्ष्य स्पष्ट होगा, इस कारण काम पर पूरा ध्यान दे पाएंगे।
करियर : काम को गंभीरता से लें। नए काम की गति धीमी रहेगी, लेकिन आपके प्रयत्नों से सफलता मिलेगी।
लव : रिलेशनशिप में जो बदलाव हो रहे हैं, उनके बारे में सोच-विचार करें और सुधार करें।
हेल्थ : शारीरिक समस्याओं को नजरअंदाज न करें।
लकी कलर : लाल
लकी नंबर : 2
वृषभ - ACE OF SWORDS 
परिचित लोगों के साथ मिलकर काम की शुरुआत कर सकते हैं। मान-सम्मान और प्रसिद्ध प्राप्त होगी। पैसों से संबंधित समस्या दूर हो सकती है। अगर बड़ी खरीदारी के बारे में विचार कर रहे हैं तो अपने बजट का ध्यान रखें। निवेश करने के लिए समय ठीक है। आर्थिक पक्ष मजबूत बनाना आपके लिए आसान होगा।
करियर : मार्केटिंग से जुड़े लोगों को अपनी काबिलियत पर विश्वास रखना होगा। नई जिम्मेदारियां मिल सकती हैं।
लव : पार्टनर के साथ मिलकर परिवार की समस्याओं को दूर कर पाएंगे।
हेल्थ : आराम न होने से कमजोरी महसूस हो सकती है।
लकी कलर : सफेद
लकी नंबर : 4
मिथुन - JUSTICE 
अभी तक जिन कामों में नकारात्मक महसूस हो रहा है, उनमें बदलाव होगा। अपने विचारों को स्पष्ट रूप से समझें। दुविधाएं रह सकती हैं, लेकिन जीवन में संतुलन बना रहेगा। सही निर्णय ले पाएंगे। परिवार के लोगों के साथ मेल-मिलाप बनाए रखें। पुराने रिश्तों को सुधारें।
करियर : करियर में बदलाव करने की कोशिश करनी पड़ सकती है। आपको सही अवसर मिलेगा।
लव : पुराने रिलेशनशिप के बारे में विचार छोड़ें और आगे बढ़ें। एक नया रिलेशनशिप बनता हुआ नजर आ रहा है।
हेल्थ : शरीर पर लगी चोट के कारण दिक्कतें हो सकती हैं।
लकी कलर : नीला
लकी नंबर : 1
कर्क - TWO OF CUPS
जो बात आपके लिए तकलीफदायक है, उसे देखने का नजरिया बदलेगा। फिलहाल आपकी समस्याएं हल नहीं हुई हैं, लेकिन विचारों में आ रहे बदलाव की वजह से परिस्थिति को धीरे-धीरे समझेंगे और बदलाव कर पाएंगे। आप खुद की बातों के साथ ही अन्य लोगों के विचारों को भी समझ पाएंगे।
करियर : मित्र के साथ मिलकर व्यापार की शुरुआत हो सकती है। जिससे आपको प्रसिद्धि मिलेगी, लेकिन लाभ भी मिलेगा।
लव : पार्टनर से कमिटमेंट पाने करने के लिए उन पर दबाव न डालें। आपका रिलेशनशिप धीरे-धीरे सकारात्मक बनेगा।
हेल्थ : बदन दर्द और शरीर में बढ़ती हुई गर्मी के कारण तकलीफ हो सकती है।
लकी कलर : पर्पल
लकी नंबर : 7
सिंह - THE HANGEDMAN 
दूसरों की सकारात्मक बातों की वजह से आप परिस्थितियों को समझ पाएंगे। आपके में जो बदलाव आ रहा है, उसकी वजह से आपकी इच्छा शक्ति प्रबल बनेगी। सही वक्त पर निर्णय लेते हुए काम करें। इस कारण आपके साथ अन्य लोगों की समस्याएं भी दूर होंगी।
करियर : काम संबंधी स्किल्स को बेहतर बनाने के लिए मेहनत करें। ध्यान रखें जटिल बात नजरअंदाज न हो।
लव : पार्टनर के साथ पारदर्शिता बनाए रखें।
हेल्थ : सर्दी और माइग्रेन की तकलीफ हो सकती है।
लकी कलर : पीला
लकी नंबर : 3
कन्या - NINE OF CUPS 
फिलहाल भविष्य की चिंता छोड़कर केवल वर्तमान सुधारने की कोशिश करें। चुनिंदा लोगों के साथ मेल-मिलाप बना रहेगा, लेकिन जो लोग आपके विचार सुधारने के लिए मदद करते हैं, उनके साथ जुड़े रहें। परिवार संबंधी जो चिंताएं हैं, वह काफी हद तक दूर हो सकती हैं। जिन जिम्मेदारियों को लेना चाहते हैं, उनके लिए सोच-विचार करके ही आगे बढ़ें।
करियर : टेक्निकल क्षेत्र से जुड़े लोगों को अपने काम के जरिए प्रसन्नता मिल सकती है।
लव : फिलहाल पार्टनर से ज्यादा अपेक्षाएं न रखें।
हेल्थ : वजन को नियंत्रण में लाना जरूरी होगा।
लकी कलर : लाल
लकी नंबर : 6
तुला - TEN OF CUPS 
परिवार के साथ बिताए वक्त से आनंद मिलेगा। दूसरों को खुश करने के लिए जो पैसा आप खर्च कर रहे हैं, वह तकलीफ का कारण बन सकता है। अपनी क्षमता के अनुसार पैसों का इस्तेमाल करें। बच्चों के साथ भावनात्मक रूप से जुड़ने की कोशिश करें।
करियर : काम को नया स्वरूप देने के लिए कंपटीशन में किस प्रकार से काम कर रहे हैं, इस बात की जानकारी जरूर लें।
लव : रिलेशनशिप के कारण समस्याएं बढ़ सकती हैं, इसका असर परिवार के लोगों पर न हो, इस बात का ध्यान रखें।
हेल्थ : बच्चों को इंफेक्शन हो सकता है।
लकी कलर : गुलाबी
लकी नंबर : 5
वृश्चिक - FIVE OF SWORDS 
किसी व्यक्ति के साथ चल रहे विवाद को खत्म करें। अपने अहंकार को महत्व देने की वजह से रिश्ता खराब न हो, इस बात का ध्यान रखना जरूरी है। निराशा के कारण गुस्सा बढ़ सकता है। फिलहाल हर एक काम से ब्रेक लेकर खुद को आराम देने की कोशिश करें। लोगों से प्राप्त हो रहे सुझावों की वजह से तकलीफ हो सकती है। अपनी समस्या की चर्चा बाहरी लोगों के साथ करने से बचें।
करियर : स्टॉक मार्केट से जुड़े लोगों को उतार-चढ़ाव का सामना करना पड़ सकता है।
लव : आपकी जिद की वजह से रिलेशनशिप खराब होने की संभावना है।
हेल्थ : मांसपेशियों में खिंचाव महसूस होगा।
लकी कलर : ऑरेंज
लकी नंबर : 8
धनु - TWO OF SWORDS 
काम को एकाग्रता से करें। जीवन में चल रही अन्य बातों की वजह से आपका ध्यान गलत बातों की जाएगा। जिन बातों को आप नजरअंदाज कर रहे हैं, उनकी वजह से नई समस्याएं हो सकती हैं। परिवार के लोगों के साथ बातचीत करते समय किसी की भावनाओं को ठेस न पहुंचे, इस बात का ध्यान रखें।
करियर : जिस प्रकार से आप काम करते हैं, उससे संबंधित किसी व्यक्ति की आलोचना की वजह से खुद का विश्वास कम न होने दें।
लव : पार्टनर की गलतियों को किस हद तक नजरअंदाज करना है, ये समझने की आवश्यकता होगी।
हेल्थ : आंखों से संबंधित इंफेक्शन हो सकता है।
लकी कलर : ग्रे
लकी नंबर : 9
मकर - TEMPERANCE 
दिन की शुरुआत सकारात्मक खबर के साथ हो सकती है। बाकी दिन आपके लिए मिश्रित फलदायक रहेगा। प्रयत्न करने के बाद भी कुछ बातों में बदलाव न होने से चिड़चिड़ापन हो सकता है। कुछ बातें अचानक से आपके पक्ष में होने लगेंगी। आज स्वभाव में लचीलापन बनाए रखें।
करियर : काम की जगह लोगों के साथ कुछ बातों में समझौता करना पड़ सकता है। एक-दूसरे के विचारों को समझने की कोशिश करें।
लव : पार्टनर की वजह से आपका विश्वास बढ़ेगा, जिससे बड़ी समस्या हल हो सकती है।
हेल्थ : सेहत को बेहतर बनाने के लिए प्रयत्न करते रहें।
लकी कलर : पीला
लकी नंबर : 4
कुंभ - EIGHT OF CUPS 
पुरानी बातों से खुद को दूर करने की कोशिश करें। जब तक आप पुरानी बातों के साथ समझौता करके आगे बढ़ने की कोशिश नहीं करेंगे, तब तक आपके व्यक्तित्व में बदलाव नहीं आएगा। साथ में हर बात के लिए नकारात्मकता महसूस होगी। खुद की गलतियों को समझकर बदलाव करने की कोशिश करें। आपको नए अवसर प्राप्त हो रहे हैं, जिससे जीवन में सफलता मिल सकती है।
करियर : करियर संबंधी समस्या को दूर करने के लिए प्रभावशाली व्यक्ति का साथ प्राप्त होगा।
लव : लव रिलेशनशिप में अन्य लोगों के कारण नकारात्मकता हो सकती है।
हेल्थ : पेट दर्द के कारण बेचैनी रहेगी।
लकी कलर : ऑरेंज
लकी नंबर : 6
मीन - PAGE OF PENTACLES 
पैसों का उपयोग सही तरीके से करें। बिना सोचे-समझे लिए गए निर्णय के कारण काम को दोबारा करना पड़ सकता है। तनाव के कारण और नई गलतियां हो सकती हैं। युवाओं को सतर्कता रखनी होगी। जिन लोगों की संगत के कारण नकारात्मकता बढ़ रही है, उनसे दूरियां बनाए रखें।
करियर : अनुभवी लोगों के काम को समझने की कोशिश करें, तभी अपने काम को बेहतर तरीके से कर पाएंगे।
लव : पार्टनर से विवाद हो सकता है, धैर्य से काम लें।
हेल्थ : एलर्जी संबंधी तकलीफ दूर करने के लिए खानपान पर ध्यान दें।
लकी कलर : लाल
लकी नंबर : 8